സുൽത്താൻകട

കേരളത്തിലെ ഇടുക്കി ജില്ലയിലെ ചക്കുപള്ളം ഗ്രാമപഞ്ചായത്തിന്റെ ഭാഗമായ ഒരു ഗ്രാമമാണ് സുൽത്താൻകട. കുമളി-മൂന്നാർ ഹൈവേയിൽ പാമ്പുപാറയ്ക്കും അണക്കരയ്ക്കും ഇടയിലാണ് ഈ ഗ്രാമം സ്ഥിതി ചെയ്യുന്നത്. ഈ ഗ്രാമത്തിൽ ഏലം, കുരുമുളക് തോട്ടങ്ങളും നെൽവയലുകളും കൂടുതലായി കാണപ്പെടുന്നചിറ്റംപാറ, കീരിമുക്ക്, ചുരുളി വളവ്, പുതുമന മേട്, തെങ്ങനാൽ കവല, തലോട മുതലായവ ചെറിയ വാസസ്ഥലങ്ങളും ഉൾപ്പെടുന്നു. ഈ ഗ്രാമം ഒരു തദ്ദേശ സ്വയംഭരണ  ഗ്രാമപ്പഞ്ചായത്ത് വാർഡാണ് .

ഏകദേശം 175 കിലോമീറ്റർ അകലെയുള്ള കൊച്ചിയും 165 കിലോമീറ്റർ അകലെയുള്ള മധുരയുമാണ് ഗ്രാമത്തോട് ഏറ്റവുമടുത്തുള്ള വിമാനത്താവളങ്ങൾ. കോട്ടയം (124 കിലോമീറ്റർ), ചങ്ങനാശ്ശേരി (130 കിലോമീറ്റർ), കൊച്ചി (175 കിലോമീറ്റർ), മധുര (165 കിലോമീറ്റർ) എന്നിവയാണ് ഗ്രാമത്തോട് ഏറ്റവുമടുത്തുള്ള റെയിൽവേ സ്റ്റേഷനുകൾ.  20 കിലോമീറ്റർ അകലെയുള്ള കട്ടപ്പനയിലും 13 കിലോമീറ്റർ അകലെയുള്ള കുമളിയിലുമാണ് ഗ്രാമത്തിന് സമീപസ്ഥമായ സ്വകാര്യ, കെഎസ്ആർടിസി ബസ് സ്റ്റേഷനുകൾ.

കേരളത്തിലെ കോട്ടയം, എറണാകുളം ജില്ലകളിൽ നിന്നും തമിഴ്നാട്ടിലെ തേനി, മധുര ജില്ലകളിൽ നിന്നും കുടിയേറിയവരും ഗ്രാമവാസികളിൽ ഉൾപ്പെടുന്നു.കുരുമുളക്, ഏലം, ഇഞ്ചി, നെല്ല്, കാപ്പി, തേയില മുതലായ കാർഷികോത്പ്പന്നങ്ങളാണ് ഗ്രമത്തിലെ ജനങ്ങളുടെ പ്രധാന വരുമാന മാർഗ്ഗം.  നിരവധി ഏലയ്ക്ക ഉണക്കു കേന്ദ്രങ്ങൾ ഇവിടെയുണ്ട്. ഗ്രാമത്തിൽ ഒരു പെന്തക്കോസ്ത് പള്ളിയും സ്ഥിതിചെയ്യുന്നു .

 അവലംബം 

വർഗ്ഗം:ഇടുക്കി ജില്ലയിലെ ഗ്രാമങ്ങൾ